text:
Gasolin ta subi awe cu casi 14 cent
ORANJESTAD (AAN): E pronostico di DIARIO a resulta di ta basta preciso e biaha aki. A calcula cu prijs di gasolin lo subi entre 8 y 14 cent pa liter.
Diamars mainta laat, Minister di Asuntonan Economico, Comunicacion, Energia y Ambiental a informa e prijs nobo. Gasolin Unleaded lo subi cu 13.6 cent pa liter.
Gobierno a mustra cu a surgi un cambio den prijs di productonan petrolero entrante 11 di januari 2017. E prijs di benta pa comercio por menor ta como lo siguiente:
Gasoline unleaded-premium ta bay bira awor 179,4 cent pa liter, cu ta un aumento di +13.6 cent.
Diesel ULS ta bay bira awor 148,4 cent pa liter, cu ta un aumento di 9,9 cent.
Kerosine ta bay bira awor 133,1 cent pa liter cu ta un aumento di 8,5 cent.
E prijsnan ariba menciona, ta inclui BBO/BAZV


c: text/html

text:
SUR AFRICA – Sur Africa lo lansa diaranson un ensayo clinico di un envergadura inedito destina na purba un vacuna experimental contra AIDS, despues di trinta aña di esfuersonan en vano, AFP a informa.
Pa prome biaha desde e identificacion di e virus na 1983, cientificonan a kere cu nan a haya un estudio prometedor.
Batisa HVTN 702, e estudio, cu lo cuminsa diaranson, lo implica durante cuater aña mas di 5400 boluntario, homber y muhenan sexualmente activo entre 18 y 35 aña, den 15 luga reparti den henter e teritorio Sur Africano.
E ensayo clinico aki, un di esunnan mas importante hamas realisa, ta rebiba e speransa di e comunidad cientifico.
“Si e wordo uza na e mesun momento cu e metodonan di prevencion cu eficacia proba cu ya nos a uza, un vacuna sigur y eficas por constitui e golpi di gracia contra HIV,” Anthony Fauci, director di e Instituto Nacional di Alergia y Malesanan Infeccioso (NIAID) di Merca.
Incluso un vacuna moderadamente eficas lo reduci di forma significativo e peso di enfermedad den pais y poblacionnan hopi infecta, e responsabel di NIAID, cu ta participa den e estudio, a añadi.
E hecho di eligi Sur Africa pa purba e vacuna na gran escala no ta anodino. E pais di Africa austral aki, ta registra un di e indicenan di prevalencia mas eleva di mundo (19.2% segun Onusida). Mas di shete miyon di persona tin HIV den e pais aki. Na mundo, dosm iyon y mey di persona a resulta infecta cada aña pa e virus, cu a causa mas di 30 miyon di morto desde decada di 80, segun un estudio publica den e conferencia internacional di Durban (oost di Sur Africa) na Juli.
E vacuna “Sur Africano”, specialmente adapta na poblacionnan local, ta un version ‘reforsa” di un vacuna purba na 2009 na Tailandia, riba mas di 16 mil boluntario.
Esaki a permiti 31.2% di riesgo di contaminacion, tres aña y mey despues di e prome vacuna.
E siguridad di e vacuna “Sur Africano” a wordo proba cu exito durante 18 luna den 252 boluntario. E ensayo nobo aki kier ratifica awo su eficacia na 50%,” dokter Lynn Morris, di e Instituto nacional di Enfermedadnan Contagioso (NICD) di Sur Africa, a splica AFP.
“Nos tin speransa cu e eficacia lo ta ainda mayor,” vice presidente sur Africano, Cyril Ramaphosa a bisa recientemente dilanti diputadonan.
Pero, apesar di e optimismo cu e vacuna aki a lanta, e specialistanan ta insisti den e necesidad di no baha e guardia pa loke ta e enfermedad.
“Un vacuna eficas lo ta un punto di inflexion, pero e ensayonan aki lo por dura añanan largo,” Morris a insisti. “Nos tin cu sigui uza e otro metodonan di prevencion pa reduci contaminacionnan nobo,” el a reitera.
E tratamentonan antiretroviral (ARV) ta sigui ta, cu diferencia, e mas eficas contra e enfermedad.
Segun Onusida, mita di e 36 miyon di persona infecta pa e virus na mundo tin acceso na dje. Un cifra cu a duplica den cinco aña.
Danki na e tratamentonan aki, cu ta permiti controla e evolucion di e virus y aumenta e speransa di bida di e seropositivonan, speransa di bida di e Sur Africanonan a pasa di 57,1 pa 62,0 aña di media desde 2009, segun autoridadnan local.
E ensayonan di e vacuna nobo aki ta dirigi pa e Institutonan Nacional di Salud (NIH) di merca, e Conseho Sur Africano di Investigacion Medico (SAMRC), Fundacion Bill y Melinda Gates, laboratorionan Sanofi Pasteur y GlaxoSmithKline y Red di Ensayonan di Vacuna contra HIV (HVTN).
Fuente: El Universal
Pruebanan di un vacuna nobo contra AIDS ta rebiba speransa
SUR AFRICA – Sur Africa lo lansa diaranson un ensayo clinico di un envergadura inedito destina na purba un vacuna experimental contra AIDS, despues di trinta aña di esfuersonan en vano, AFP a informa.

robotstxt: allowed

filter: keep


text:
Want to know more?
Shopping Online is Here!
We are here to help
Events
Timeline Photos
Cumpra dos saco grandi di bo fav Frito Lay flavor y participa pa gana awesome prizes manera e Garmin Forerunner 35 y run your heart out den bo next training! Trese e saco nan bashi na nos redemption center na Engelandstraat 32 pa jena bo informaci...
Timeline Photos
Sure, I'm outdoorsy. I like to have my Guinness on patios.
Timeline Photos
Gana tremendo premio nan cu Frito Lay y paddle off riba bo next Adventure! Cumpra 2 saco grandi of 5 saco chikito di bo fav Frito Lay flavor y trece e saco nan bashi na nos Redemption Center na Engelandstraat 32. Campaña ta termina 31 di januari ...
Timeline Photos
Abo por ta na caminda pa "El Carnaval de Barranquilla" na Colombia! Experiencia un presentacion di custumber y color nan Colombiano cu un Caribbean touch. Cumpra bo boter di Old Parr, yena e formulario patras di e label y deposite hunto cu e reci...
Timeline Photos
Join nos pa nos pa nos ultimo Heineken Friday Holiday Edition, diabierna awo December 30 na Sandra's Garden, Linear Park. Cuminsando pa 5or di atardi te cu 9or di anochi. Animation musical Claudius y su grupo Oreo & DJ GoGo lo deleita tur Heineken...
Timeline Photos
Check out algun di e instant prizes cu bo por gana! Korda tambe riba e premio maximo: un viahe pa experiencia Carnaval di Barranquilla. Campaña ta valido te cu 31 di januari 2017. Pa mas info check out e Tab cu e regla nan di campaña riba nos Fa...
Timeline Photos
Na Aruba si nos sa con pa celebra Pasco! Join nos diabierna awor 23 di December na Zeerovers entre 5pm y 9pm cu ambiente dushi di fin di aña cu Los Paranderos! #FollowTheStar #HolidayEdition #LocalVibes #BanPariba


text:
Diabierna a habri y hopi a sali trempan pa vota
Updated 1:45 p.m. Aruba time
ORANJESTAD (AAN): Dia a habri trempan pa hopi Urna Electoral na Aruba. Pa ora cu holoshi a bati 8’or, ya caba tabatin cantidad di persona para dilanti nan Stemdistrikt, sperando nan turno pa deposita voto.
Den e prome dos ora di votamento, ta notable cu hopi hende a bay vota caba! E pensamento semper tabata cu den oranan di mainta e fluho di votador ta “slow”, pero e biaha aki si parce cu tin un cambio den mentalidad.
Tabatin algun dificultad na algun Urna Electoral, incluyendo e hecho cu na San Nicolas, tin uno cu no por a habri net 8’or. Tambe na Ayo tabatin escasez di potlood cora, pero esey a worde remedia hopi rapido. Despues di 9’or, ya caba algun Urna Electoral tabatin rij di hende para pafor cu un “waiting-time” di 30 pa 45 minuut. Lo mas sorprendente ta cu den oranan di merdia, e fluho di hende den rij a disminui.
Tin informe cu a drenta, cu na algun Urna Electoral, no a permiti e diferente “checkers” pa drenta y controla e situacion for di paden. Esaki nifica cu nan mester keda pafor, y wak door di bentana. Mientras tanto, pueblo ta worde pidi pa raporta cualkier acto sospechoso inmediatamente na autoridad. Mientras tanto, cayanan di Aruba ta yen-yen di auto, coriendo pariba-pabao.
Lider di MPA, Monica Kock a deposita su voto na Cayena Kleuterschool indicando cu awe ta un dia hopi positivo. E ta corda tur hende cu voto di cada persona ta valioso, y mester ta conciente ora cu bo deposita esaki. Si bo kier haci un diferencia relaciona cu e fastidio di partidonan tradicional, anto mester vota pa MPA.
Mientras cu Lider di RED Democratico, Rudy Lampe, a deposita su voto na Sabana Grandi Center. El a haci esey cu menos fanfaria, debi cu e mainta aki su omo a fayece. Pesey mes ningun di su famianan tabata presente cune pa haci e votamento.
Prome Ministro Oduber a vota na EPB Hato, y na su salida a expresa su mes hopi rabia pa cu DIARIO relaciona cu caricaturanan. Pero e no a bisa nada encuanto e contenido di tur e pruebanan presenta, di e.o. e miyones cu ta worde gepomp den saco di Abogado Hendrik Croes, den friends & family, y demas actonan bergonzoso. Riba e asuntonan ey e no a reacciona, pero riba e caricaturanan, cu ta mas bien un “spotprent”. Ta parce cu su sentido di humor porfin a caba. Pero lastima pe, e sentido di humor di pueblo a caba hopi tempo caba!
DIARIO a tuma nota cu tin diferente medio di prensa di exterior presente na Aruba pa cubri e eleccion aki, incluyendo crew di TV di Colombia, Venezuela, y tin prensa di Curacao tambe presente riba e isla.
Keda pendiente pa mas update durante dia.


text:
Hulanda
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Hulanda (òf Ulanda) ta un país den Europa ku ta limitá pa e Laman Nort den nort i west di e país, Bélgika den zùit, i Alemania den ost. Hulanda, Antias Hulandes i Aruba huntu ta forma e Reino di Hulanda (Koninkrijk der Nederlanden na hulandes). Hulanda ta un monarkia konstitushonal. Su fronteranan aktual tabata formá na aña 1839.
Hulanda ta un di e paísnan ku densidat di populashon mas grandi na mundu. E ta konosí pa su molinana, klomp (sapatu di palu), damnan, tùlpnan i baiskelnan. Su leinan liberal ta haña hopi atenshon internashonal, manera esnan tokante droga, homoseksualidat, prostitushon i eutanasia. E Korte Internashonal di Hustisia i e Korte Penal Internashonal ta situá na Den Haag.
Kontenido
Historia[editá | editá fuente]
Bou di Carlos V, Emperador di e Imperio Santu Romano, lider di e Imperio Burgoño i rei di Spaña, e region tabata parte di e Dieshete Provinsianan di Hulanda, ku tambe tabata incluí gran parte di Belgica, Luxembourg, i pida di Fransia i Alemania. E Guerra di Ochenta Aña entre e provinsianan i Spaña a cuminsa na aña 1568. Den 1579, e parti nort di e Dieshete Provinsianan a declará su mes independiente i a forma e Union di Utrecht, locual ta mirá como e fundacion di Hulanda. Felipe II, yu di Carlos V, no tabata ke laga nan bai i e guera a sigui te ku 1648, aña ku Spaña a reconosé independensia hulandes.
Despues ku Hulanda a haña su independensia formal di e Imperio spañó bou di Rei Felipe IV, el a bira un di e podernan marino i económico mas grandi di siglo 17, durante e periodo di e Repúblika Hulandes. Den e era ei, conosí como e Siglo di Oro Hulandes, colonianan tabata establesí alrededor e mundo
Hopi historiadó di economia ta considerá Hulanda como e promé país kapitalista di mundu. Den comienso di e tempu modèrnu di Europa e tabata tin e cuidad di negoshi mas riku (Amsterdam) i e promé beurs na mundo.
Despues di algun aña bou di Napoleon su Promé Imperio Franses, e Reino di Hulanda tabata formá. Esaki tabata konsistí di Hulanda, Bélgika i Luxembourg. Tambe, e rei di Hulanda tabata Gran Duke di Luxembourg. Bélgika a rebeldiá i a haña independensia na aña 1830. E union personal entre Luxembourg i Hulanda a cibra den 1890 dor di leinan di ascension ku tabata prevení Reina Wilhelmina di bira Gran Dukesa.
Hulanda tabata tin varios colonia, manera India Hulandes (awor Indonesia) i Sürnam. E 'colonianan' aki tabata administrá pa e Vereenigde Oostindische Compagnie òf VOC, i e West-Indische Compagnie òf WIC, tur dos tabata compania privá. Tres siglo despues e companianan aki a haña nan mes ku problema finansiero i e teritorionan ku nan tabata tin a kai bou di gobièrnu hulandes (den 1815 i 1791 respektivamente). Ta ei nan a bira colonia ofisial di Hulanda.
Durante siglo 19, Hulanda no tabata mes lihé den industrialisacion, compará ku otro país di Europa. Esaki tabata pasombra di su infrastructura di kanalnan i su dependensia riba poder di bientu. Hulanda a ceda neutral durante e Promé Guera Mundial i tabata tin intencion di hasi esei den e Segundo Guera Mundial. Sinembargo, Alemania bou di e Nazinan a invadí Hulanda den 1940. Locual a resultá tabata su partisipacion den e aliansa entre Inglatera i Fransia, i su pedido di ayudo. E país tabata derotá rapidamente i despues ocupádo, maske e inglesnan a tene Zeeland un tempu. Durante e okupacion mas ku 100.000 hudiu hulandes tabata matá den e Holokousto hunto ku hopi hende romani. Grupo 21 di Ehérsito di a forsanan aliá tabata tin e tarea di konduktá operashonnan militario pa liberá Hulanda despues di e Bataya di Normandia. Soldadonan di Inglatera, Canada, Polonia i Merca a kuminsa bringa riba tera hulandes den sèptèmber di 1944, lokual a kaba na e operacion "Market Garden". Awor e Aliadónan tabata tin nan wowo riba Alemania i Hulanda tabata liberá porfin riba 5 di mei 1945 (solamente tres dia promé ku tur forsa aleman a capitulá). Pasombra di e avansenan di e Aliadónan i e confiscacion di carga di e alemannan, hulandesnan a sufri òf muri di hamber den e winter di 1944-1945.
Despues di e guera, e economia hulandes a progresá, despues di hopi aña di ta neutral, dor di sera ku paísnan banda di dje. Hulanda a bira miembro di e kooperacion Benelux (di België, Nederland, i Luxembourg). Ainda mas, Hulanda tabata un di e 12 paísnan ku a funda e Organisashon di Pacto Nort Atlántiko (NAVO na hulandes, NATO na ingles) i un di e seis ku a funda e comunidad Europeo di carbon i Stal, ku despues a bira e Union Europeo.
Política[editá | editá fuente]
Hulanda tabata un demokrasia parlamentario for di aña 1848 i un monarcia constitucional for di 1815. Promé ku esaki e tabata un repúblika di 1581 pa 1806 i un monarkia di 1806 pa 1810 (e tabata parti di Fransia entre 1810 ku 1813). E monarka ta e cabes di estado, cual ta Reina Beatrix. E monarka awe tin solamente un funccion seremonial, pero e constitucion ta permití e monarka algun poder, por se caso e ministernan supordiná nan mes. E monarka su firma ta nesesario pa hasi cual ke lei ofisial, i si un conflicto habri entre e i e ministernan, un crisis constitucional lo resultá.
Gobièrnunan hulandes tabata consistí di un coalicion for di siglo 19, pasombra nunca un partido tabata basta grandi pa haña e mayoridad. Formalmente, e monarka ta apuntá e miembronan di gobièrno. Realmente, manera e resultadonan di e eleccion parlamentario ta conosí, un coalicion ta formá (den un proseso di negoshacionnan locual a yega di dura shete luna). Despues di esaki e monarka ta apuntá e gobièrnu formá. E cabes di gobièrnu ta e Promé Minister, Minister President na hulandes. E ta un primus inter pares ("promé entre igual") ku normalmente ta e cabes di e partido mas grandi den e coalicion. Algun hende sa debatí cuanto influensia e Reina tin riba e formacion di gobièrno.
E parlamento ta consistí di dos "kamber". E 150 miembro di e Tweede Kamer ta eligí cada cuatro año den eleccionnan directo. E asambleanan provinsial tambe ta eligí directamente. E miembronan di e asambleanan provinsial ta eligí un tersero di e senado (Eerste Kamer), lokual ta considerá menos importante ku e Tweede Kamer. Nan ta completamente eligí indirectamente cada seis aña, i por rechasá lei so, anto no por proponé ni cambia lei ecsistente. Hunto, e Eerste i Tweede Kamer ta forma e Staten-Generaal.
Dia 7 febrüari, 2006, e Tweede Kamer a introdusí e derecho di inisiativa popular ("volksinitiatief") na un nivel nashonal.
Sientífico político ta considerá Hulanda como un país ku tin diferensia grandi entre e gruponan social pero ainda ta mantené su mes stabil. Un splicashon ta ku for di Siglo Medio tabata tin e nesesidat pa differente minoridad kooperá pa yuda bringa e awa. Un mehór teoria ta incluí un fayo parsial di feodalismo i un rechaso ecsitoso di apsolutismo. E sistema di yega na un acuerdo apesar di diferensianan yama e polder model na hulandes. Tambe, Hulanda semper tabata un país di negoshante, dominá pa un burguesia liberal i pa comersio internacional, hende mester tolerá otro su cultura. Na Hulanda mes, maske calvinismo tabata e religion di estado te ku siglo 19, tabata tin un toleransia pa katóliko i hudiu. Sinembargo, católiconan no tabata permití di tin funkshon den gobièrnu te ku siglo 19 i tabata tin restriccion protestant riba tur edifisio católico i hudiu. Te ku medio siglo 19, católico kasi nunca tabata por a traha misa nobo ku claramente tabata católico. Entre 1839 i 1940 Hulanda a purba di ta neutral banda di mayoria asuntu internacional i a logra di ceda afó di e Promé Guera Mundial (maske esaki a faya den Segundo Guera Mundial). Lokual a resultá ta un reputashon kordial den otro país, un asina bon ku hende ku pasaporte hulandes tin kasi ningun problema pa drenta otro país, pa bishitá òf hasta emigrá.
Sinembargo, den e promé añanan di siglo 21 tabata tin un cambio den polítika hulandes, kual partidonan links ta birando mas grandi ku partidonan drechi. Un ehèmpel di esaki ta e kaso di LPF. Pim Fortuyn, fundadó di e partido, a tene cabinètnan anterior responsabel pa e fayonan den e integracion di imigrantenan.
Na kabes di e gobièrnu aktual ta e kabinèt Balkenende III, un kontinuashon kortiku di Balkenende II (CDA/VVD/D66) sin e partido mas chikitu di e coalicion, D66. Eleccion ta planiá pa 22 novèmber, 2006.
Balkenende II su pólisanan di reformacion economico i imigracion no tabata masha popular, locual a resulta na mas apoyo pa e oposiccion. Den e eleccionnan munisipal di 2006, e coalicion a perde hopi na e otro partidonan, manera e partido laboral (PvdA) i e partido sosialistiko (SP). E desishonnan kontroversial di minister Verdonk tokante e estado legal di polítiko Ayaan Hirsi Ali, e gobièrnu hulandes a cai den crisis riba 29 jüni, 2006. Jan-Peter Balkenende a presentá su cabinèt temporal na e Reina riba 7 jüli.
Riba 1 jüni, 2005, 61,6% di votadónan a disidí den un referendum kontra un konstitushon pa e Union Europeo, tres dia despues ku Fransia a vota kontra.
Futuro[editá | editá fuente]
Divishon Administrativo[editá | editá fuente]
Geografia[editá | editá fuente]
Ekonomia[editá | editá fuente]
Demografia[editá | editá fuente]
Idiomanan[editá | editá fuente]
hulandes
Religion[editá | editá fuente]
- Kristianismo - 64.0%
- Agnosticismo - 25.7%
- Islam - 6.16%
- Ateismo - 1.75%
- Budismo - 1.21%
- Otro - 1.19%
Kultura[editá | editá fuente]
Arte[editá | editá fuente]
Linknan eksterno[editá | editá fuente]
- [1] - Portal ofisial di gobièrnu di Hulanda


text:
Riu Palace Aruba a yama bon bini na muchanan, empleadonan y famianan, kendenan a bini hunto pa observa e tradicion Hulandes anual, esta e cumpleanjos di Sinterklaas, riba dia 3 di December, 2016. Hopi hende ta mira e cumpleanjos di Sinterklaas como un tremendo motibo pa bini hunto, intercambia di regalo, y pasa bon hunto.
E homber santo di Spanja a yega na Riu Palace Aruba cu su buki, regalo, y naturalmente, su Zwarte Pietnan. with his logbook, gifts, and of course, his Black Piets. Conoci como un Obispo, un tradicion cu ta data bek na e di tres siglo AD, y considera como un santo denter di e misa, Sinterklaas ta trece regalo pa muchanan for di e di dos siman di e di tres siman diNovember te cu su cumpleanjos. E anja aki no tabata diferente y Sinterklaas a trece regalo y alegria na mas di 250 mucha durante e Celebracion di Sinterklaas na Riu Palace Aruba.
Empleadonan di e hotel, nan yiunan y nietonan a celebra e tradicionnan festivo di fin di anja cu Sinterklaas y su Zwarte Pietnan. E empleadonan di e hotel y adultonan presente tambe a disfruta di un fiesta prepara exitosamente pa tanto e Departamento di Food & Beverage como e Departamento di Human Resources na Riu Palace Aruba.
Pa mas portret, por fabor bishita nos image gallery.
Tocante RIU: E cadena internacional di RIU a wordo funda na Mallorca pa famia Riu na 1953 como un compania chikito di vakantie y awendia ainda ta e propiedad di e famia su di tres generacion. E compania ta specialisa den resortnan di vakantie y mas di 70% di su establecimentonan ta ofrece su servicio aclama di ‘All Inclusive by RIU’. Cu e inauguracion di su prome hotel di ciudad na 2010, RIU ta expandiendo su variedad di producto cu su mesun linja di hotel di ciudad conoci como Riu Plaza. RIU Hotels & Resorts awo tin mas di 100 hotel na 18 pais cu ta yama bon bini na mas di 4 miyon huespet pa anja y ta provee trabou pa un total di 27,268 empleado. RIU actualmente ta evalua como e di 29 miho cadena na mundo, un di esunnan mas popular den Caribe, esun mas grandi na Spanja pa loke ta ganashi y e di tres mas grandi pa loke ta cantidad di camber.


text:
ADN
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Ásido desocxiribonucleico, frekuentemente abreviá ADN (òf DNA for di "DeoxyriboNucleic Acid" na ingles), ta un ásido den e nukleo di un sélula. Su areglo di molekülnan kontené informashon genétiko ku guia e desaroyo di e sélula. Un gene ta un segmento distinto di ADN ku kontené informashan.
Tur bestia i mata kontené ADN. Manera un buki di instrukshon, ADN kontrolá prosesonan kímiko ku krea otro parti di sélula: ARN, proteina, ets.
Na palabranan kímiko, ADN ta un par di polimero largu di porshonnan simpel yamá nukleotidonan. E polimeronan tin un stelashi di sukunan i gruponan di fòsfat. E forma di e struktura ta helikso dòbel.


text:
Accidente fatal riba e caminda di Ponton, motociclista a perde su bida
Diamars mainta a drenta imforme di un accidente basta serio cu hende herida na Ponton, mesora a dirigi tanto polis como ambulans na e sitio. Na yegada di e patruya a bin nota cu esaki lo por ta trata di un accidente cual mester avisa tur instancianan concerni. E accidente a sosode na momento cu e chofer di e Honda CRV A47882 biniendo di nort a bay bira pa drenta Katunastraat net na e momentonan ey e chofer no a ripara cu tras di e auto tabata bini e scooter y a bira su dilanti. E impacto tabata dobbel y a resulta fatal pa e victima Edwin Andres Londoño naci na Colombia 2 di februari 1984 y tabata biba na Bubali 119-a. Nos ta manda palabranan di profundoncondolencia na famianan di e fayecido.


text:
Momento pa un Reflekshon Nashonal riba Nos Enseñansa i Edukashon
Willemstad, 1 di desèmber 2016.
Awe promé di desèmber nos ta para ketu pa reflehá bèk i posihoná nos mes ku fervor riba e trabounan ku mester tuma lugá den nos Enseñansa.
Ta †gezaghebber Ronnie Casseres a dekretá riba e fecha di promé di desèmber 1982, na nòmber di Gobièrnu di Kòrsou, ku tur aña nos komunidat kompleto tin di para ketu i refeleha bèk I reposishoná su mes pa ku nos enfoke den Enseñansa i Edukashon. Un momento di outokrítika i kurashi pa dal tur e stapnan nesesario pa ku preparashon di nos trahadornan i profeshonalnan di mañan.
Komo tal tur aña ta skohe un tema ku ta pèrmiti nos logra e ophetivonan ariba menshoná. E meta di e aña aki ta pa nos bai bèk na e ophetivo di e dekreto inisial i reflehá seriamente riba nos enseñansa i edukashon2016.
A skohe e tema sentral:
“Enseñansa nos kousa i prioridat nashonal, e base TEI”
E aña ki tambe manera ta e kaso añanan anterior kada partner edukashonal lo hiba palabra. Nan ta representante di trahadornan SITEK, representante di un Direktiva di Skol, representante di Mayor/Rema Uní i representante di Gobièrnu di Kòrsou. Mientras lo ta bai tin un orador speshal e aña aki manera ta e kaso añanan anterior. E orador speshal aki ta Sr. Hensley Koeiman komo parlamentario ku ta representá e partido ku a saka mas voto den e elekshon último.
Finalmente lo hiba palabra Minister di Enseñansa, Siensia, Kultura i Deporte sra. Irene Adela Dick i kasi por papia di e despedidá ofisial di minister Irene Adela Dick ku den su empeño pa pone nos alumnonan sentral a enkaminá trayektonan largu di diskushon i konsulta ku tur partner den enseñansa ku a hiba na un seri di desishonan klave ku ta reflehá den su KAMBIONAN struktural ku lo tin di forma e base sólido pa nos drenta den e fase esensial pa pone nos Enseñansa i Edukashon komo Prioridat Nashonal i komo tal asignele e presupuesto nesesario pa logra e ophetivonan ku nos TUR ta konvensí ku mester keda alkansá.
Entregando asina e batuta na Sr. Hensley Koeiman kende lo tuma over i amplia riba kon e Gobièrnu di Asignatura MAN lo konstrui riba e fundeshi basha pa su kolega Minister di Enseñansa, Siensia, Kultura i Deporte Sra. Irene Adela Dick .